
Camera  Deputaţilor

Bucureşti, 07.09.2005









              Nr.23/124/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de Urgenţă a Guvernului nr. 116/2005 pentru modificarea şi completarea Legii gazelor nr. 351/2004, transmis cu adresa nr.P.L. X 341 din 29 iulie 2005, înregistrată la comisie sub nr.23/124 din 29 iulie 2005.


Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

Parlamentul  României

Camera  Deputaţilor

Comisia pentru industrii si servicii

Bucureşti, 07.09.2005









                                                                           Nr.23/124/2005

RAPORT

asupra  proiectului de Lege privind aprobarea Ordonanţei de Urgenţă a Guvernului nr. 116/2005 

pentru modificarea şi completarea Legii gazelor nr. 351/2004



În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege privind aprobarea Ordonanţei de Urgenţă a Guvernului nr. 116/2005 pentru modificarea şi completarea Legii gazelor nr. 351/2004, transmis cu adresa nr.P.L. X 341 din 29 iulie 2005, înregistrată la comisie sub nr.23/124 din 29 iulie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Proiectul de lege a fost dezbătut şi adoptat de Senat în calitate de primă Cameră sesizată, în şedinţa din 28 iulie 2005, cu respectarea prevederilor art.76 alin.(2) din Constituţia României, republicată.



Consiliul Legislativ a avizat favorabil proiectul ordonanţei de urgenţă a Guvernului cu avizul nr.914 din 14 iulie 2005.



Comisia juridică, de disciplină şi imunităţi a avizat favorabil proiectul de lege cu avizul nr.31/650 din 31 august 2005.



Proiectul vizează, pe de o parte, completarea legislaţiei interne care reglementează sectorul gazelor naturale în vederea armonizării cu legislaţia comunitară în domeniu – Directiva 2003/55/CE privind reglementările comune pentru piaţa internă în sectorul gazelor naturale şi, pe de altă parte, schimbarea regimului de numire şi funcţionare a Consiliului Consultativ care asistă Comitetul de reglementare al Autorităţii Naţionale de Reglementare în domeniul Gazelor Naturale în vederea asigurării unei mai bune coordonări.



Potrivit prevederilor art.60 din Regulamentul Camerei Deputaţilor, republicat, comisia a examinat proiectul de lege în şedinţa din 7 septembrie 2005.



La dezbateri au participat, în calitate de invitaţi în conformitate cu prevederile art.52 alin.(2), din partea Ministerului Economiei şi Comerţului – domnul Corneliu Condrea – director general adjunct, din partea Ministerului Finanţelor Publice – doamna Delia Ionescu – consilier şi din partea ANRGN – domnul Ştefan Cosmeanu – preşedinte, domnul Gheorghe Loghin – director şi domnul Mihai Goage – consilier juridic.



La dezbaterea acestui proiect, din totalul de 23 de membri au fost prezenţi 21 deputaţi, iar raportul a fost adoptat cu unanimitate de voturi.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, Comisia pentru industrii şi servicii a hotărât să propună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de Urgenţă a Guvernului nr. 116/2005 pentru modificarea şi completarea Legii gazelor nr. 351/2004 cu următoarele amendamente:

A M E N D A M E N T E     A D M I S E

	Nr.

crt.
	Textul OUG nr.116/2005
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	
	Titlul legii

LEGE

privind aprobarea Ordonanţei de urgenţă a Guvernului nr.116/2005 pentru modificarea şi completarea Legii gazelor nr.351/2004


	Nemodificat
	


	0
	1
	2
	3
	4

	2. 
	
	Articol unic. – Se aprobă Ordonanţa de urgenţă a Guvernului nr.116 din 14 iulie 2005 pentru modificarea şi completarea Legii gazelor nr.351/2004, publicată în Monitorul Oficial al României, Partea I, nr.660 din 25 iulie 2005, cu următoarele modificări şi completări:


	Nemodificat
	

	3. 
	Titlul ordonanţei de urgenţă

ORDONANŢĂ DE URGENŢĂ

pentru modificarea şi completarea Legii gazelor nr.351/2004


	Nemodificat
	Nemodificat
	

	4. 
	Art.I. – Legea gazelor nr.351/2004, publicată în Monitorul Oficial al României, Partea I, nr.679 din 28 iulie 2004, se modifică şi se completează după cum urmează:


	Nemodificat
	Nemodificat
	

	5. 
	1. Litera f) a articolului 8 va avea următorul cuprins:

„f) participă la elaborarea si aplicarea regulamentelor pentru atestarea verificatorilor de proiecte;”


	Nemodificat
	Nemodificat
	

	6. 
	______
	______


	1. La articolul I, după punctul 1 se introduce punctul 11 cu următorul cuprins:

„11. La articolul 8, după litera z) se introduce litera z1) cu următorul cuprins:

z1) aplică la sfârşitul fiecărui an calendaristic, dacă este cazul, măsuri de regularizare de orice natură, pentru corectarea efectelor reglementărilor emise.”

Dep.Tiberiu Bărbuleţiu - PNL
	Pe parcursul aplicării reglementărilor emise de ANRGN, se pot constata efecte neprevăzute care nu au fost avute în vedere la emiterea acestora, ţinând cont că o mare parte dintre aceste reglementări sunt de inspiraţie europeană, fiind aplicate pentru prima dată în România. Demersul are menirea de a crea temeiul juridic necesar ANRGN pentru corectarea acestor efecte nedorite, prin măsuri de regularizare comerciale, tehnice, financiare etc.

	7. 
	2. Alineatul (6) al articolului 10 va avea următorul cuprins:

„(6) Ordinele si deciziile emise de preşedintele ANRGN pot fi atacate la Curtea de Apel Bucureşti, în condiţiile Legii contenciosului administrativ nr.554/2004.”


	Nemodificat
	Nemodificat
	

	8. 
	3. Alineatul (1) al articolului 12 va avea următorul cuprins: 

"Art. 12. - (1) Comitetul de reglementare al ANRGN este asistat de un consiliu consultativ format din 11 membri numiţi prin decizie a primului-ministru, pe baza propunerilor preşedintelui ANRGN primite din partea: 

a) organismelor de specialitate ale administraţiei publice centrale cu atribuţii în domeniul protecţiei consumatorilor; 

b) asociaţiilor consumatorilor de energie; 

c) asociaţiilor pentru protecţia consumatorilor; 

d) asociaţiilor patronale din domeniul gazelor naturale; 

e) asociaţiilor profesionale ale inginerilor din domeniul petrolului şi al gazelor naturale; 

f) societăţii de transport al gazelor naturale; 

g) societăţilor de producţie a gazelor naturale; 

h) societăţilor de înmagazinare a gazelor naturale; 

i) societăţilor de distribuţie a gazelor naturale; 

j) organizaţiilor sindicale ale utilizatorilor de gaze naturale, cu reprezentativitate la nivel naţional; 

k) organizaţiilor sindicale ale operatorilor din sectorul gazelor naturale, cu reprezentativitate la nivel de ramură." 


	Nemodificat
	2. La articolul I, punctul 3, alineatul (1) al articolului 12 va avea următorul cuprins:
"Art. 12. - (1) Comitetul de reglementare al ANRGN este asistat de un consiliu consultativ format din 11 membri numiţi prin decizie a primului-ministru, pe baza propunerilor preşedintelui ANRGN primite din partea: 

a) organismelor de specialitate ale administraţiei publice centrale cu atribuţii în domeniul protecţiei consumatorilor – un membru; 

b) asociaţiilor consumatorilor de energie cu reprezentativitate la nivel naţional – un membru; 

c) asociaţiilor pentru protecţia consumatorilor cu reprezentativitate la nivel naţional – un membru; 
d) asociaţiilor patronale din domeniul gazelor naturale cu reprezentativitate la nivel naţional – un membru; 

e) asociaţiilor profesionale ale inginerilor din domeniul petrolului şi al gazelor naturale cu reprezentativitate la nivel naţional – un membru; 

f) societăţii de transport al gazelor naturale – un membru; 

g) societăţilor de producţie şi de înmagazinare a gazelor naturale – un membru; 

h) societăţilor de distribuţie a gazelor naturale – un membru; 

i) organizaţiilor sindicale ale utilizatorilor de gaze naturale, cu reprezentativitate la nivel naţional – un membru; 

j) organizaţiilor sindicale ale operatorilor din sectorul gazelor naturale, cu reprezentativitate la nivel de ramură – un membru;

k) Ministerului Economiei şi Comerţului – un membru." 

Dep.Dan Ioan Popescu – PSD

Dep.Aurelia Vasile – PSD


	Având în vedere atribuţiile Ministerului Economiei şi Comerţului, între care şi cea de elaborare a strategiei naţionale în domeniul gazelor naturale, în conformitate cu Capitolul 14 – Energia, este necesar ca ministerul să fie în continuare reprezentat în Consiliul Consultativ. Precizările cu privire la reprezentativitatea asociaţiilor respective sunt necesare pentru a putea face propuneri obiective pentru cei 11 membri ai Consiliului Consultativ.

	9. 
	4. Alineatul (1) al articolului 14 va avea următorul cuprins: 
"Art. 14. - (1) Drepturile de salarizare şi celelalte drepturi de personal, inclusiv drepturile băneşti pentru perioada delegării şi detaşării în altă localitate, precum şi în cazul deplasării în cadrul localităţii, în interesul serviciului, se stabilesc prin contractul colectiv de muncă la nivelul ANRGN." 


	1. La articolul I punctul 4, alineatul (1) al articolului 14 va avea următorul cuprins:

„Art.14. – (1) Drepturile de salarizare şi celelalte drepturi de personal, inclusiv drepturile băneşti pentru perioada delegării şi detaşării în altă localitate în interesul serviciului, se stabilesc prin contractul colectiv de muncă la nivelul A.N.R.G.N.”
	Nemodificat (devine punctul 3 din lege)
	

	10. 
	______

	2. La articolul I, după punctul 4 se introduce un punct nou, pct.41, cu următorul cuprins:

„41. La articolul 65, alineatul (2) va avea următorul cuprins:

(2) În cazul în care realizarea obiectivelor/conductelor precizate la alin.(1) nu este economic justificată pentru operatorul licenţiat, solicitantul va participa în cotă parte, în colaborare cu acesta, la finanţarea obiectivelor/conductelor, sub condiţia încheierii unui contract prin care consimte preluarea în patrimoniul operatorului licenţiat a obiectivelor/conductelor din momentul punerii în funcţiune a acestora.”


	Nemodificat (devine punctul 4 din lege)

	

	11. 
	5. Alineatul (3) al articolului 65 va avea următorul cuprins: 

"(3) Evaluarea condiţiilor tehnice şi economice privind asigurarea accesului solicitanţilor la sistem, în condiţiile prevăzute la alin. (1) şi (2), se determină în baza unui studiu de fezabilitate pe care operatorul licenţiat are obligaţia de a-l realiza cu respectarea următoarelor termene: 

a) 30 de zile de la data emiterii refuzului accesului, în cazul solicitării accesului la sistemele de distribuţie a gazelor naturale; 

b) 60 de zile de la data emiterii refuzului accesului, în cazul solicitării accesului la Sistemul Naţional de Transport al gazelor naturale sau la conductele din amonte." 
	Nemodificat
	Nemodificat
	

	12. 
	6. După alineatul (3) al articolului 65 se introduc patru noi alineate, alineatele (4), (5), (6) şi (7), cu următorul cuprins: 

"(4) La expirarea termenelor prevăzute la alin. (3) rezultatele studiului vor fi comunicate solicitanţilor, cu titlu gratuit. 

(5) Operatorul licenţiat are obligaţia de a realiza lucrările respective în termen de un an de la finalizarea studiului, dacă realizarea obiectivelor/conductelor este economic justificată, în condiţiile prevăzute la alin. (1). 

(6) În caz contrar, exclusiv în situaţia prevăzută la alin. (2), operatorul licenţiat este obligat să realizeze obiectivele/sistemele în termenul prevăzut la alin. (5). 
(7) Solicitantul va participa la finanţarea lucrării cu o cotă-parte reprezentând acea valoare a lucrării care, potrivit studiului de fezabilitate, nu este economic justificată pentru operatorul licenţiat." 


	Nemodificat
3. La articolul I punctul 6, alineatul 7 al articolului 65 se abrogă.

4. La articolul I, după punctul 6 se introduce un punct nou, pct.61, cu următorul cuprins:

„61. La articolul 65, după alineatul (7) se introduce un alineat nou, alin.71, cu următorul cuprins:

(71) Lucrările necesare privind accesul la S.N.T. al sistemelor de distribuţie realizate până la data intrării în vigoare a prezentei legi, cu respectarea prevederilor legale, vor fi incluse în Programul de dezvoltare al S.N.T.”
	5. La articolul I punctul 6 va avea următorul cuprins:
„După alineatul (3) al articolului 65 se introduc alineatele (4), (5), (6) şi (7), cu următorul cuprins:
(4) La expirarea termenelor prevăzute la alin. (3) rezultatele studiului vor fi comunicate solicitanţilor, cu titlu gratuit. 

(5) Operatorul licenţiat are obligaţia de a realiza lucrările respective în termen de un an de la finalizarea studiului, dacă realizarea obiectivelor/conductelor este economic justificată, în condiţiile prevăzute la alin. (1). 

(6) În caz contrar, exclusiv în situaţia prevăzută la alin. (2), operatorul licenţiat este obligat să realizeze obiectivele/sistemele în termenul prevăzut la alin. (5). 

(7) Lucrările necesare privind accesul la S.N.T. al sistemelor de distribuţie realizate până la data intrării în vigoare a prezentei legi, cu respectarea prevederilor legale, vor fi incluse în Programul de dezvoltare al S.N.T.”


	Norma introdusă de Senat la alin.(71) este preluată la alin.(7) pentru a respecta normele de tehnică legislativă şi pentru a face numerotarea corectă a alineatelor nou introduse la art.65.
De aceea, punctele 3 şi 4 introduse de Senat se regăsesc ca norme juridice în punctul 5 propus de comisie.

	13. 
	7. După capitolul VII "Acces şi refuz de acces" se introduce un nou capitol, capitolul VII1 "Noua infrastructură", cuprinzând articolele 691-699, cu următorul cuprins: 
"CAPITOLUL VII1
Noua infrastructură
Art. 691 - (1) Noile infrastructuri majore pentru gaze naturale, respectiv interconectările dintre statele membre, instalaţiile GNL şi instalaţiile de depozitare, pot fi scutite, la cerere, de prevederile legislaţiei în vigoare, referitoare la accesul terţilor la sistemele de transport, distribuţie, depozitare şi la conductele din amonte, precum şi de metodologiile de tarifare, în următoarele condiţii: 

a) investiţia trebuie să întărească concurenţa în furnizarea de gaze naturale şi să sporească siguranţa furnizării; 

b) nivelul de risc legat de investiţie este de aşa natură încât investiţia să nu se realizeze decât dacă se acordă o scutire; 

c) infrastructura trebuie să fie în proprietatea unei persoane juridice care este separată cel puţin în privinţa formei sale juridice de operatorii de sistem în ale căror sisteme se va construi infrastructura; 

d) se percep tarife pentru utilizatorii infrastructurii respective; 

e) scutirea nu influenţează negativ concurenţa, funcţionarea eficientă a pieţei interne a gazelor naturale sau funcţionarea eficientă a sistemului reglementat la care este conectată infrastructura. 

(2) Prevederile alin. (1) se aplică şi creşterilor semnificative de capacitate a infrastructurilor existente, precum şi modificărilor acestor infrastructuri care permit dezvoltarea unor noi surse de furnizare de gaze naturale. 

Art. 692. - ANRGN hotărăşte asupra scutirilor prevăzute la art. 691, adoptând o decizie motivată corespunzător. Decizia ANRGN se publică în Monitorul Oficial al României, Partea I. 

Art. 693. - Scutirea poate acoperi în întregime sau parţial noua infrastructură, infrastructura existentă cu capacitate semnificativ mărită sau modificarea infrastructurii existente. 

Art. 694. - La luarea deciziei de acordare a unei scutiri se ia în considerare, după caz, necesitatea de a impune condiţii referitoare la durata scutirii şi accesul nediscriminator la conducta de interconectare. 

Art. 695. - La luarea deciziei privind condiţiile prevăzute la art. 694 se vor avea în vedere, în principal, durata contractelor, capacitatea suplimentară ce va fi construită sau modificarea capacităţii existente, orizontul de timp al proiectului şi condiţiile naţionale. 

Art. 696.- La acordarea unei scutiri, ANRGN poate decide asupra regulilor şi mecanismelor pentru gestionarea şi alocarea capacităţii, în cazul în care acestea nu împiedică punerea în aplicare a contractelor pe termen lung. 

Art. 697. - În cazul unei conducte de interconectare, orice decizie de scutire se ia după consultări cu celelalte state membre sau, după caz, cu autorităţile de reglementare. 

Art. 698. - Decizia de scutire se comunică fără întârziere de ANRGN Comisiei Europene, împreună cu toate informaţiile relevante. 

Art. 699. - Informaţiile prevăzute la art. 698 trebuie să cuprindă, în principal: 

a) motivele detaliate pe baza cărora autoritatea de reglementare sau statul membru a acordat scutirea, inclusiv informaţiile financiare care justifică necesitatea scutirii; 

b) analiza efectuată în privinţa efectului asupra concurenţei şi funcţionării eficiente a pieţei interne a gazelor naturale rezultând din acordarea scutirii; 

c) motivele pentru perioada de timp şi partea din capacitatea totală a infrastructurii gazelor naturale respective pentru care s-a acordat scutirea; 

d) în cazul în care scutirea se referă la o conductă de interconectare, rezultatul consultării cu statele membre respective sau cu autorităţile de reglementare; 

e) contribuţia infrastructurii la diversificarea furnizării de gaze naturale." 


	Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 


	Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat 


	

	14. 
	8. Litera a) a articolului 96 va avea următorul cuprins: 
"a) să realizeze construcţii de orice fel în zona de siguranţă a conductelor de gaze naturale; în cazul în care, în mod excepţional, este necesar ca pe terenul pe care este amplasată reţeaua de alimentare cu gaze naturale să se execute o construcţie, beneficiarul acesteia şi/sau proprietarul va/vor suporta toate cheltuielile de modificare a traseului reţelei, în următoarele condiţii: 

1. obţinerea acordurilor proprietarilor sau ale deţinătorilor legali ai terenului de pe traseul unde urmează să fie plasată noua conductă, precum şi a avizelor autorităţilor competente şi a autorizaţiei de construire; 

2. includerea în patrimoniul operatorului licenţiat a obiectivelor rezultate în urma modificării." 


	Nemodificat 


	Nemodificat 


	

	15. 
	______
	5. La articolul I, după punctul 8 se introduce un punct nou, pct.81, cu următorul cuprins:

„(81) La articolul 98 alineatul (2), litera a) va avea următorul cuprins:

a) stimularea utilizării eficiente a gazelor naturale, asigurarea calităţii serviciilor, asigurarea puterii calorice a gazelor naturale, promovarea concurenţei pe piaţa gazelor naturale şi protecţia intereselor consumatorilor;”


	Nemodificat (devine punctul 6 din lege)


	

	16. 
	9. Punctul 3 al articolului 109 va avea următorul cuprins: 
"3. proiectarea, executarea, recepţia şi/sau punerea în funcţiune de lucrări noi, modificări, extinderi ale obiectivelor din sectorul gazelor naturale, cu încălcarea reglementărilor tehnice emise în domeniu;". 


	Nemodificat 


	Nemodificat 


	

	17. 
	10. Punctul 4 al articolului 109 va avea următorul cuprins: 
"4. executarea de lucrări noi, modificări, extinderi ale obiectivelor din sectorul gazelor naturale, cu încălcarea prevederilor art. 65, 80 şi 81;". 


	Nemodificat 


	Nemodificat 


	

	18. 
	11. După punctul 36 al articolului 109 se introduce un nou punct, punctul 37, cu următorul cuprins: 
"37. desfăşurarea oricăror activităţi comerciale şi/sau prestări de servicii fără a deţine licenţa necesară, emisă conform prevederilor prezentei legi şi reglementărilor elaborate în temeiul acesteia." 


	Nemodificat 


	Nemodificat 


	

	19. 
	12. Articolul 110 va avea următorul cuprins: 
"Art. 110. - (1) Contravenţiile prevăzute la art. 109, în cazul în care au fost săvârşite de persoane fizice, se sancţionează după cum urmează: 

a) cu amendă de la 1.500 lei (RON) la 4.500 lei (RON), cele de la pct. 2, 9, 19, 20, 21, 22, 25, 28, 29, 31 şi 32; 

b) cu amendă de la 3.000 lei (RON) la 6.000 lei (RON), cele de la pct. 1, 3, 4, 5, 6, 7, 10, 14, 15, 16, 17, 23, 33, 34 şi 35; 

c) cu amendă de la 4.000 lei (RON) la 10.000 lei (RON), cele de la pct. 13, 18 şi 26. 

(2) Contravenţiile prevăzute la art. 109, în cazul în care au fost săvârşite de persoane juridice, se sancţionează după cum urmează: 

a) cu amendă de la 3.000 lei (RON) la 6.000 lei (RON), cele de la pct. 8 şi 11; 

b) cu amendă de la 4.000 lei (RON) la 10.000 lei (RON), cele de la pct. 7; 

c) cu amendă de la 6.000 lei (RON) la 12.000 lei (RON), cele de la pct. 1, 2, 3, 4, 5, 6, 9, 14, 20, 21, 22, 25, 27, 28, 29, 30, 31, 32 şi 36; 

d) cu amendă de la 10.000 lei (RON) la 50.000 lei (RON), cele de la pct. 10, 12, 13, 15, 16, 17, 18, 19 şi 26; 

e) cu amendă de la 30.000 lei (RON) la 60.000 lei (RON), cele de la pct. 24 şi 37." 


	Nemodificat 


	Nemodificat 


	

	20. 
	"13. După alineatul (2) al articolului 119 se introduce un nou alineat, alineatul (3), cu următorul cuprins: 
(3) Dispoziţiile cap. VII1 intră în vigoare începând cu data de 1 ianuarie 2007." 

	6. La articolul I punctul 13, alineatul (3) al articolului 119 va avea următorul cuprins:

„(3) Dispoziţiile Capitolului VII1 intră în vigoare de la data aderării României la Uniunea Europeană.”
	Nemodificat (devine punctul 7 din lege)
	

	21. 
	Art. II. - Prezenta ordonanţă de urgenţă transpune prevederile art. 22 "Noua infrastructură" din Directiva Parlamentului European şi a Consiliului 2003/55/CE din 26 iunie 2003 privind reglementările comune pentru piaţa internă în sectorul gazelor naturale şi de abrogare a Directivei 98/30/CE, publicată în Jurnalul Oficial al Comunităţilor Europene (JOCE) nr. 176 din 15 iulie 2003. 


	Nemodificat
	Nemodificat
	

	22. 
	Art. III. - Legea gazelor nr. 351/2004, publicată în Monitorul Oficial al României, Partea I, nr.679 din 28 iulie 2004, cu modificările şi completările aduse prin prezenta ordonanţă de urgenţă, după aprobarea acesteia prin lege, se va republica în Monitorul Oficial al României, Partea I, dându-se textelor o nouă numerotare.


	Nemodificat
	Nemodificat
	


                                     PREŞEDINTE,                                                            SECRETAR,
                                  Dan Ioan Popescu                                                          Aurelia Vasile
Consilier,

Silvia Vlăsceanu

